stanford-oval/wikipedia huggingface dataset:
IGN

| IGN Entertainment |
| --- | --- |

Perustettu:  29. syyskuuta 1996 (nimellä Imagine Games Network)
Perustaja:  Jonathan Simpson-Bint
Toimitusjohtaja:  Peer Schneider
Kotipaikka:  San Francisco, Kalifornia, Yhdysvallat
Henkilöstö:  250
Emoyhtiö:   itsenäinen (1996–2005)  News Corporation (2005–2013)  Ziff Davis (2013–) 
Kotisivu:  www.ign.com
Infobox OKVirheellinen NIMI-arvo: 
IGN (lyhenne sanoista Imagine Games Network) on lokakuussa 1996 avattu videopeleihin ja digitaaliseen viihteeseen keskittyvä yritys. Sen omistaa kalifornialainen IGN Entertainment, joka on osa j2 Global -konsernia.
IGN.com avattiin 29. lokakuuta 1996. Sivusto keskittyy pääasiassa peleihin, elokuviin, televisiosarjoihin, sarjakuviin ja teknologiaan. Ajan myötä se on laajentunut kattamaan Xbox-, PlayStation-, Amazon Fire TV- ja Roku-alustat, sekä julkaisemaan sisältöä YouTube-, Twitch-, Hulu- ja Snapchat-palveluiden kautta.
Historia

Alussa IGN Entertainmentin alaisia sivustoja olivat muun muassa IGN, Rotten Tomatoes, GameSpy, GameStats, VE3D, TeamXbox, Vault Network ja AskMen.
Julkaisutalo Ziff Davis osti IGN Entertainmentin tammikuussa 2013. Ziff Davis on nykyään j2 Global -konsernin tytäryhtiö.
Historia > Yrityskaupat

IGN osti roolipeleihin keskittyneen verkkosivusto Vault Networkin vuonna 1999. TeamXbox- ja VE3D-sivustot IGN osti vuonna 2003. Vuonna 2004 IGN perusti peliarvosteluille tarkoitetun GameStats-verkkosivuston.
IGN ja GameSpy yhdistyivät vuonna 2005, jonka myötä IGN sai myös pelien lataussivusto FilePlanetin.
Vuonna 2004 IGN osti elokuviin keskittyvän Rotten Tomatoes-arvostelusivuston. IGN myi Rotten Tomatoesin Flixsterille vuonna 2010.
IGN perusti AskMen-verkkosivuston vuonna 2005.
Vuonna 2017 IGN osti tietokone- ja mobiilipelien verkkokauppa Humble Bundlen.
Toukokuussa 2024 IGN osti Gamer Networkin, jonka julkaisuja ovat GamesIndustry.biz, Eurogamer, Rock Paper Shotgun, VG247 ja Dicebreaker. GamesIndustry.biz mainitsi artikkelissaan, että joitakin henkilöstövähennyksiä oli tämän seurauksena tehty. Kauppahintaa ei kerrottu julkisuuteen.
Historia > IGN.com

IGN:n oman ilmoituksen mukaan vuonna 2006 sivustoilla vierailee kuukausittain noin 31 miljoonaa kävijää. Alexan tilastojen mukaan IGN.comin kävijämäärä oli elokuussa 2006 Internetin 183. suurin. Kesäkuussa 2017 sivuston Alexia sijoitus oli 283.
Aiheesta muualla

IGN.com -portaali
IGN Entertainment (Arkistoitu – Internet Archive)
Jakartan hotellipommit 2009

| Jakartan hotellipommit |
| --- | --- |
 Vaurioita Ritz-Carlton-hotellissa
Paikka:  Jakarta
Ajankohta:  17. heinäkuuta 2009
Kuolleita:  Yhdeksän
Jakartan Marriott- ja Ritz-Carlton-hotelleissa räjäytettiin 17. heinäkuuta 2009 kaksi pommia, jotka surmasivat yhdeksän ihmistä. Islamistisen Jemaah Islamiyah -järjestön jäsenet nousivat pääepäillyksi. Myöhemmin heidän syyllisyytensä vahvistettiin. Kuolleiden joukossa ei ollut suomalaisia; yksi suomalainen pelastui iskusta.
Marriott-hotelli oli joutunut pommi-iskun (Jakartan hotellipommi 2003) kohteeksi jo 5. elokuuta 2003.
Iso Mustajärvi

Iso Mustajärvi voi tarkoittaa seuraavia:
Iso Mustajärvi, järvi Torniossa
Iso Mustajärvi, järvi Urjalassa
Iso Mustajärvi, järvi Ylitorniolla
Iso Mustajärvi, järvi Ylöjärvellä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iso Mustajärvi”, voi hakea sivunnimihaulla, laajalla sivunnimihaulla tai tekstihaulla.
Jackal

Jackal tarkoittaa muun muassa seuraavia:
Sakaali (vuoden 1997 elokuva)
The Jackal, hahmo ammuntapelissä Far Cry 2
Jackal, vuoden 1986 videopeli
HMS Jackal (1778), 10-tykkinen kutteri
HMS Jackal (1779), 14-tykkinen kutteri
HMS Jackal (1792), 10-tykkinen priki
HMS Jackal (1801), Bloodhound-luokan 12-tykkinen tykkipriki
HMS Jackal (1844), rautainen siipiratastykkivene
HMS Jackal (1866), kalastuksen valvonta-alus
HMS Jackal (1911), Acheron-luokan hävittäjä
HMS Jackal (F22), J-luokan hävittäjä
Jaana Hirsikangas

Jaana Hirsikangas on suomalainen toiminnanjohtaja ja yhteiskuntavaikuttaja. Hirsikangas on toiminut YK:n tasa-arvojärjestön UN Womenin Suomen toiminnanjohtajana vuodesta 2019.
Koulutus ja ura

Hirsikangas valmistui yhteiskuntatieteiden maisteriksi Jyväskylän yliopistosta vuonna 2010. Hänellä on myös järjestöjohtamisen erityisammattitutkinto Rastor-instituutista. Hän on aikaisemmin toiminut muun muassa Naisten Pankin yhteyspäällikkönä sekä työskennellyt Plan Suomessa ja Earth Charter -sihteeristössä Costa Ricassa.
Hurdal

Hurdal on Norjan kunta. Se sijaitsee Akershusin läänissä, ja sen hallinnollinen keskus on Torget. Se sijaitsee noin 70 kilometriä pohjoiseen pääkaupunki Oslosta, Hurdalsjøen-järven läheisyydessä. Kunnan vaakuna on peräisin vuodelta 1988, ja se kuvastaa kuusta. Ennen vuotta 1918 kunnan nimi kirjoitettiin muodossa Hurdalen[lähde? ]. Vuoden 2023 alussa kunnassa oli 2 944 asukasta.
Kuvia

Hurdalin lasitehdas oli toiminnassa vuosina 1755–1895.
Hurdalin kunnantalo.
Tunnettuja henkilöitä

Tord Gustavsen (s. 1970), jazzpianisti
Harald Sunde (s. 1954), kenraali
Aiheesta muualla

Kuvia tai muita tiedostoja aiheesta Hurdal Wikimedia Commonsissa
Akershusin läänin kunnat
Asker
Aurskog-Høland
Bærum
Eidsvoll
Enebakk
Frogn
Gjerdrum
Hurdal
Jevnaker
Lillestrøm
Lunner
Lørenskog
Nannestad
Nes
Nesodden
Nittedal
Nordre Follo
Rælingen
Ullensaker
Vestby
Ås
Iisak Laurbecchius

Iisak (Isaacus) Laurbecchius (n. 1678 Turku – 1716 Ystad) oli suomalainen teologi ja Turun akatemian jumaluusopin apulainen vuodesta 1704. Laurbecchiuksen pietistiset ajatukset kohtasivat puhdasoppisten kirkonmiesten vastustusta, ja vuonna 1708 hän menetti virkansa ja oppiarvonsa.
Hänen isänsä oli piispa Petrus Laurbecchius.
Jack Kemp

Jack Kemp
Jack French Kemp (13. heinäkuuta 1935 – 2. toukokuuta 2009) oli yhdysvaltalainen poliitikko ja entinen amerikkalaisen jalkapallon ammattilaispelaaja. Yhdysvaltain presidentinvaaleissa 1996 hän oli republikaanien ehdokkaan Bob Dolen varapresidenttiehdokas. Hän tavoitteli presidenttiehdokkuutta jo vuoden 1988 esivaaleissa. Kemp edusti yhdeksän kauden ajan Western New York -vaalipiiriä Yhdysvaltain edustajainhuoneessa vuodesta 1971 vuoteen 1989 ja palveli maansa asunto- ja kaupunkikehityksen ministerinä presidentti George H. W. Bushin hallituksessa.
Kemp pelasi eri ammattilaisseuroissa vuosina 1957–1969 ja toimi Yhdysvaltojen amerikkalaisen jalkapallon liiton, USA Football puheenjohtajana vuosina 2002-2009.
Hietaniemen kirkko

| Hietaniemen kirkko Hietaniemi kyrka |
| --- | --- |

Sijainti:  Kyrkvägen, Hietaniemi, Ylitornion kunta, Ruotsi
Koordinaatit:  66°12′53.7″N, 023°42′34.2″E
Kirkkokunta:  Ruotsin kirkko
Hiippakunta:  Luulajan hiippakunta
Seurakunta:  Övertorneån seurakunta
Rakentamisvuosi:  1747, tapuli 1773
Suunnittelija:  Hans Biskop
Materiaali:  puu
Poistui käytöstä:  2023 Tuhoutui kokonaan tulipalossa tapuleineen.
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hietaniemen kirkko (ruots. Hietaniemi kyrka) oli Ruotsin Ylitornion seurakunnan kirkkorakennus Ylitornion kunnassa Ruotsissa. Tornionjoen niemellä Hietaniemen taajamassa sijainnut kirkko oli valmistunut vuonna 1747.
Ensimmäinen kirkko Hietaniemeen rakennettiin vuonna 1617. Vuonna 1744 se todettiin niin ränsistyneeksi, että päätettiin uuden kirkon rakentamisesta. Hietaniemen ensimmäinen ja toinen kirkko palvelivat vuoteen 1809 saakka joen molemmilla puolilla asuvia ylitorniolaisia.
Kirkko tuhoutui täysin aamuyöllä 26. syyskuuta 2023 syttyneessä tulipalossa. Palo sai alkunsa kellotapulista ja levisi kirkkorakennukseen. Syttymiseen ei epäillä liittyvän rikosta.
Kirkkorakennus ja sen korjauksia

Tuhoutunut kirkko oli rakennettu vuosina 1744–1747 hirrestä kruunupyyläisen kirkonrakentaja Hans Biskopin johdolla. Seinät oli myöhemmin paneloitu sekä ulko- että sisäpuolelta. Kirkko maalattiin alun perin ulkoa punaiseksi. Pitkänomainen runkohuone oli kahdeksankulmainen, kirkon kuori oli itäpäässä. Sekä länsipäässä että eteläsivulla oli asehuone ja pohjoispuolella sakaristo. Kirkon katto oli korkea aumattu paanukatto, ja harjalla oli viiritangot tuuliviireineen. Runkohuoneen sisäkatto oli muodoltaan puolikupoli. Erillinen kellotapuli oli vuodelta 1773.
Kirkossa tehtiin vuosina 1892–1893 merkittäviä ulkonäköön vaikuttaneita muutoksia. Kirkon ikkunoita suurennettiin, ja niiden määrää lisättiin neljällä. Ilmeisesti tässä vaiheessa kirkko maalattiin ulkopuolelta valkoiseksi. Sisällä saarnastuoli siirrettiin kuoriin, ja se kytkettiin yhteen kuoriaidan kanssa. Alttarikaidetta jatkettiin kuorin seiniin saakka ja siihen tuli kaksi ovea. Kirkkoon tehtiin uudet penkit ja pitkän harkinnan jälkeen lämmityslaitteeksi kamiina. Kirkon lattia varustettiin multapenkillä.
Kirkkoa korjattiin vuosina 1930–1931 ja myös 1943–1945, jolloin se sai sähkölämmityksen. Vuosina 1967–1973 toteutettiin perusteellinen kunnostus arkkitehti Bertil Franklinin suunnitelmien mukaan. Korjauksessa pyrittiin palauttamaan sekä kirkon ulkopuoli että sisätilat alkuperäiseen ulkoasuun. Ulkolaudoitus uusittiin ja kirkko maalattiin jälleen punaiseksi. Sisäpuolella seinien ja katon puuverhouksista ja ovista poistettiin vanhat käsittelyt. Saarnastuoli siirrettiin alkuperäiselle paikalleen, ja myös kuoriaita palautettiin alkuperäiseen muotoon erilliseksi saarnastuolista. Kirkkoon tehtiin uudet ovelliset penkkirivit. Saarnastuolin, kuoriaidan, alttarin kaiteen, alttaritaulun kehyksen ja lehterin kaiteen alkuperäiset maalaukset palautettiin. Myös kattomaalaus alttarin yläpuolella palautettiin. Alttaritauluksi vaihdettiin oululaisen Johan Gustav Hedmanin vuonna 1826 maalaama teos. Alttaritaulun päällä oli ”Usko, toivo ja rakkaus” aiheinen koriste ja taulun sivuilla kerubikoristeet, jotka kaikki olivat peräisin kirkkoon hankituista uruista.
Sisätilat ja irtaimisto

Alttaritaulua kehystivät marmoroidut pylväät. Kuoriaidan ja saarnastuolin teki Hans Biskop, joka teki myös ensimmäisten penkkirivien pyramidi- ja kruunukoristeet.
Sisätilat ja irtaimisto > Urut

Urkukaappi ja fasadi olivat peräisin vuodelta 1622, ja ne oli tehty alun perin Tukholman saksalaiseen kirkkoon, josta ne ostettiin Ylitornioon vuonna 1770. Ylä- ja pääpillistö asennettiin seuraavana vuonna Matarengin kirkkoon, sinne sopimaton selkäpillistö rakennettiin Hietaniemen kirkkoon. Urut vihittiin käyttöön vuonna 1781, ja niitä uudistettiin vuonna 1893. Vuosina 1945–1947 Grönlunds Orgelbyggeri rakensi kirkkoon uudet urut, joissa käytettiin joitakin pillejä vanhoista uruista, osia urkukaapista ja fasadi. 1950-luvulla osa julkisivun mykistä pilleistä otettiin käyttöön. 1970-luvun lopulla Grönlund alkoi rakentaa jäljellä olevista Saksalaisen kirkon urkujen osista uusia urkuja, jotka muistuttaisivat 1700-luvun urkuja. Puuttuvia osia tehtiin uudelleen mahdollisimman alkuperäisen kaltaisista materiaaleista, osin käyttäen mallina Matarengin kirkon urkuja. Rekonstruktio valmistui vuonna 1984. Urkufasadi entisöitiin vuonna 1991.
Kellotapuli

Korkea kellotapuli valmistui vuonna 1773, sen uskotaan olleen Hans Biskopin suunnittelema. Kellotapuli oli kymmenmetrinen tornipiikki mukaan lukien 37 metriä korkea. Portaalien yläkaariin oli maalattu raamatunlauseita suomeksi. Tornissa uskottiin olleen 1930-luvulla tehtyjen valkoisten maalinpintojen alla koristemaalauksia.
Kellotapuli > Ryssänkello

Venäläiset ryöstivät kirkon vuonna 1716. He veivät mukanaan muun muassa vuonna 1688 ostetun kirkonkellon. Seurakunta hankki varastetun kirkonkellon tilalle uuden vuonna 1729. Kun Ruotsin ja Venäjän raja vedettiin pitkin Tornionjokea vuonna 1809, luovutettiin tämä kello uudelle Suomen puoleiselle Ylitornion seurakunnalle. Kello riippuu nyt yhdessä Matarengin kirkosta saadun kellon kanssa Ylitornion kirkon vuonna 1819 valmistuneessa kellotapulissa. Seurakunta osti luovutetun kellon tilalle uuden kellon vuonna 1820.
Noin 170 vuoden kuluttua kellon ryöstöstä seurakunnalle tuli tieto, että varastettu kello oli nähty Strelnan linnan kappelissa Pietarin lähellä. Seurakunta pyysi saada ostaa kellon takaisin. Vuonna 1885 Hietaniemeen tuli lähetys, jossa oli kyseinen kirkonkello lahjana suurruhtinas Konstantin Nikolajevitšilta.
Tuhoutuneessa kirkon tornissa oli kolme kelloa: Suomeen luovutetun kellon tilalle hankittu isokello, ryssänkello ja pikkukello.
Tulipalo

Kirkko syttyi tuleen 26. syyskuuta 2023. Palohälytys tuli aamulla kello 3.20 paikallista aikaa. Ruotsin yleisradioyhtiön (SVT) tietojen mukaan tulipalo oli alkanut kellotapulista ja pelastuslaitoksen tullessa paikalle tuli oli jo levinnyt kirkkorakennukseen. Paikalle tulleiden 12 pelastusyksikön ponnisteluista huolimatta palo oli niin voimakas, että kirkkoa ei voitu pelastaa, vaan se paloi kivijalkaan. Kirkosta pystyttiin pelastamaan joitakin esineitä. SVT:n mukaan Ruotsin poliisi ei epäile asiassa rikosta. Paikalle hälytetyistä pelastusyksiköistä kaksi oli Suomesta Lapin pelastuslaitokselta.
Aiheesta muualla

Kuvia tai muita tiedostoja aiheesta Hietaniemen kirkko Wikimedia Commonsissa
Hietaniemen kirkko Riksantikvarieämbetetin sivulla (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hietaniemi kyrka
Pohjalaistyylinen kolminivelinen kellotapuli oli varsin korkea.
Käännös suomeksi
Itävaltalaisen koulukunnan suhdannevaihteluteoria

Itävaltalainen suhdannevaihteluteoria (engl. The Austrian Business Cycle Theory, ABCT) on teoria talouden suhdannevaihteluiden synnystä ja mekanismeista. Teoria on saanut nimensä taloustieteen ns. itävaltalaiselta koulukunnalta.
Teorian mukaan suhdannevaihtelut ovat pankkien liian löysän luotonannon vääjäämätön seuraus. Keskuspankit pitävät korkotasoa kestämättömän matalalla, mikä johtaa liialliseen luotonantoon, vähentyneeseen säästämisasteeseen ja spekulatiivisiin talouskupliin. Suurin osa valtavirran taloustieteilijöistä pitää teoriaa virheellisenä sekä teoreettisesti että empiiristen todisteiden valossa.
Suhdannevaihteluiden mekanismi

Itävaltalaisen suhdeteorian mukaan vapaisiin talousmarkkinoihin kuuluvat oleellisena osana vararikot ja konkurssit. Teorian mukaan pankit luovat kuitenkin laajamittaisen systeemisen suhdannevaihtelun liiallisella ja kestämättömällä luotonlaajennuksella liiketoimille ja yksittäisille lainanottajille. Luotonannon mahdollistavat keskuspankit, jotka talouskasvua stimuloidakseen pyrkivät pitämään korkotason kestämättömän ja keinotekoisen matana.
Tarjolla olevan halvan luoton seurauksena käytössä oleva pääoma lisääntyy ja investoinnit suuntautuvat spekulatiivisiin korkean teknologian sijoituksiin esimerkiksi ruuantuotannon kaltaisten kestävien sijoituskohteiden sijasta. Sijoitusmarkkinoille syntyy liian löysään luotonantoon perustuva kestämätön vääristymä. Teorian mukaan investointien arvon nousu perustuu siis virheellisiin sijoituksiin. Mitä pidempään vääristymä ja liian löysä luotonanto jatkuu, sitä syvempi ja jyrkempi on nousukautta seuraava korjausliike ja taantuma.
Ylisijoittamisen tuottamaa kuplaa seuraa teorian mukaan lopulta väistämättömänä korjausliikkeenä supistuvan luotonannon luottokriisi ja taantuma, jossa taloudessa käytössä olevan pääoman määrä vähenee ja sijoitukset jälleen järkiperäistyvät. Luotonannon kasvu tyrehtyy ja pysähtyy kun vallitsevalla korkotasolla pääomalle ei löydy enää kestäviä sijoituskohteita. Teorian mukaan laskusuhdanne on siten tervehdyttävä prosessi, jossa nousukauden tuhlailu ja virheet korjaantuvat.
Hämähäkkimies (vuoden 2003 animaatiosarja)

| Hämähäkkimies> Spider-Man: The New Animated Series |
| --- | --- |

Tyyli:  Tietokoneanimaatio
Kestoaika:  30 min
Luoja(t):  Brian Michael Bendis Morgan Gendel Marsha Griffin
Pääosissa:  Neil Patrick Harris Lisa Loeb Ian Ziering
Alkuperämaa:   Yhdysvallat
Alkuperäiskieli:  englanti
Verkko:   MTV  Nelonen
Esitetty:  11. heinäkuuta 2003 – 12. syyskuuta 2003 (Yhdysvallat)
Tuotantokausia:  1
Jaksoja:  13
Tuotanto
Tuottaja(t):  Steven Wendland Barbara Zelinski
Vastaava(t) tuottaja(t):  Avi Arad Stan Lee Morgan Gendel Rick Ungar
Ohjaaja(t):  Sebastian Brodin Brandon Vietti
Käsikirjoittaja(t):  Morgan Gendel Rick Suvalle
Tuotantoyhtiö(t):  Mainframe Entertainment Sony Pictures Television Marvel Comics
Palkinnot
Ehdokkuudet:  Annie (2004)
Aiheesta muualla
IMDb 
Hämähäkkimies (engl. Spider-Man: The New Animated Series) on yhdysvaltalainen Mainframe Entertainmentin tuottama tietokoneanimaatiosarja, joka pohjautuu samannimiseen Marvel Comics sarjakuvasankariin Hämähäkkimieheen. Sarja alkoi Yhdysvalloissa heinäkuussa 2003 MTV-kanavalla ja kesti 13 jakson verran. Sarjaan oli otettu vaikutteita vuoden 2002 Hämähäkkimies-elokuvasta.
Suomessa sarjaa esitettiin Nelosella vuosien 2004 ja 2005 aikana teksitettynä.
Juoni

Sarja seuraa teini-ikäistä Peter Parkeria, jota oli purrut geneettinen hämähäkki. Parker kehittää uusia kykyjään taistelemalla rikollisia vastaan ja samalla yrittää vaivoin saada tehdyksi arkipäiväiset vastuut elämässään. Parker opiskelee rakastamansa tytön Mary Jane Watsonin kanssa samassa koulussa ja asuu parhaan kaverinsa Harry Osbornen kanssa, jonka isä oli Vihreä Menninkäinen.
Äänirooleissa > Sankarit

| 0 | 1 | 2 |
| --- | --- | --- |
|  Neil Patrick Harris  | … |  Hämähäkkimies   |
|  Lisa Loeb  | … |  Mary Jane Watson   |
|  Ian Ziering  | … |  Harry Osborn   |
|  Angelle Brooks  | … |  Indy   |
Äänirooleissa > Superrikolliset

| 0 | 1 | 2 |
| --- | --- | --- |
|  Michael Clarke Duncan  | … |  Kingpin   |
|  Rob Zombie  | … |  Lisko   |
|  Jeffrey Combs  | … |  Dr. Zelnar   |
|  Tara Strong  | … |  Christina   |
|  Ethan Embry  | … |  Elektro   |
|  Michael Dorn  | … |  Kraven Saalistaja   |
|  James Marsters  | … |  Sergai   |
|  Gina Gershon  | … |  Shikata   |
|  Virginia Madsen  | … |  Silver Sable   |
|  Eve  | … |  The Talon   |
|  Harold Perrineau Jr.  | … |  Turbo Jet   |
|  Kathy Griffin  | … |  Roxanne   |
|  Jeremy Piven  | … |  Roland   |
Äänirooleissa > Muut

| 0 | 1 | 2 |
| --- | --- | --- |
|  Keith Carradine  | … |  J. Jonah Jameson   |
|  Stan Lee  | … |  Frank Elson   |
|  Devon Sawa  | … |  Flash Thompson   |
|  Cree Summer  | … |  Professori Williams   |
Jaksot

Heroes And Villains
Royal Scam
Law Of The Jungle Slayer
The Sword Of Shikata
Keeping Secrets
Tight Squeeze
Head Over Heels
The Party
Flash Memory
Spider-Man Disabled
When Sparks Fly
Mind Games, osa 1
Mind Games, osa 2
Palkinnot

Sarja ei voittanut yhtään palkintoa, mutta oli vuoden 2004 Annie-gaalassa ehdolla kahdessa eri kategoriassa.
Palkinnot > Ehdokkuudet

Annie
2004: Erinomainen saavutus televisioanimaation tuotannossa.
2004: Erinomainen storyboarding televisioanimaation tuotannossa; Kyle Menke.
Sarjan DVD:n kansikuva.
Iiruu

| Iiruu |
| --- | --- |
 Iiruu
 Koordinaatit: 63°02.268′N, 24°03.310′E 
Valtio:  Suomi
Maakunta:  Etelä-Pohjanmaa
Kunta:  Alajärvi
Hallinto:  
 – Asutustyyppi:  kylä
Infobox OKVirheellinen NIMI-arvo: 
Iiruu on kylä Alajärven kaupungissa Etelä-Pohjanmaan maakunnassa valtatie 16 varrella. Kylässä asuu noin 30 taloutta, ja kylän asutus on sijoittunut valtatien molemmille puolille. Iiruussa on Iiruunjärvi, jonka rannalla sijaitsee uimaranta, Alajärven helluntaiseurakunnan leirikeskus sekä vapaa-ajan asuntoja.
Iiruun kylään kuuluu Nälkämäki. Iiruun naapurikyliä on Uusikylä idässä, Paalijärvi lännessä, Koivumäki pohjoisessa ja Kortekylä etelässä.
Häntälampi (Reisjärvi)

| Häntälampi |
| --- | --- |
Valtiot:  Suomi
Maakunnat:  Pohjois-Pohjanmaa
Kunnat:  Reisjärvi
Koordinaatit:  63°28′58″N, 25°04′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskujoki:  suo-oja 
Järvinumero:  14.457.1.021
Mittaustietoja
Pinnankorkeus:  170,1 m  
Pituus:  290 m  
Leveys:  160 m  
Rantaviiva:  0,76 km  
Pinta-ala:  2,378 ha  
Saaria:  ei saaria 
 fiHäntälampi 
Häntälampi  on Pohjois-Pohjanmaalla Reisjärvellä  Mäntyperän lähellä sijaitseva lampi.
Maantietoa

Lampi on 290 metriä pitkä, 160 metriä leveä, ja sen pinta-ala on 2,4 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Jääjoen valuma-alueeseen (14.457) se kuuluu. Lammen vedenpinnan korkeus on 170,1 metriä mpy.
Intimacy (vuoden 2001 elokuva)

| Intimacy |
| --- | --- |

Ohjaaja:  Patrice Chéreau
Käsikirjoittaja:   Anne-Louise Trividic  Patrice Chéreau 
Perustuu:  Hanif Kureishin romaaniin
Tuottaja:   Patrick Cassavetti  Jacques Hinstin  Charles Gassot 
Säveltäjä:  Eric Neveux
Kuvaaja:  Francois Gedigier
Leikkaaja:  François Gédigier
Tuotantosuunnittelija:  Hayden Griffin (käännä suomeksi)
Pukusuunnittelija:  Caroline de Vivaise
Pääosat:   Mark Rylance  Kerry Fox  Alastair Galbraith  Susannah Harker  Timothy Spall 
Valmistustiedot
Valmistusmaa:  Ranska, Yhdistynyt kuningaskunta, Saksa, Espanja
Tuotantoyhtiö:  Téléma Studio Canal Arte Westdeutscher Rundfunk Arte France Cinéma France 2 Cinéma Azor Films Mikado Film
Ensi-ilta:  2001
Kesto:  120 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Intimacy on vuonna 2001 ensi-iltansa saanut Patrice Chéreaun ohjaama eurooppalainen yhteistuotantoelokuva.
Juoni

Jay (Mark Rylance) on jättänyt vaimonsa ja kaksi poikaansa ja asuu nyt yksin huonokuntoisessa talossa. Hän aloittaa seksisuhteen naisen kanssa (Kerry Fox), jonka nimeä ei edes tiedä. Vähitellen Jay alkaa ihastua naiseen ja eräänä päivänä seuraa häntä läpi Lontoon katujen harmaalle esikaupunkialueelle. Tie johtaa teatteripubiin, jossa nainen näyttelee iltaisin. Hän saa tietää, että naisen nimi on Claire ja että tällä on aviomies (Timothy Spall) ja poika.  Siltä istumalta hän päättää lopettaa suhteen, koska alkaa ajatella ja kaivata omia poikiaan. He tapaavat vielä kerran, intiimimmin kuin koskaan.
Vastaanotto

Elokuvan seksikohtaukset aiheuttivat kohun Englannissa ja Ranskassa. Film-O-Holic -sivuston Mari Verho rinnasti elokuvan  Viimeiseen tangoon Pariisissa ja piti sen ansioina hienoa näyttelijäntyötä ja erityisesti Jayn (Mark Rylance) henkilöhahmon monisyisyyttä. Sivuosassa nähtävä Marianne Faithfull on Verhosta mainio karhea lisä näyttelijäkaartiin. MTV3:n Tuuve Aro harmitteli elokuvan markkinointia pelkällä rajulla seksillä, vaikka hänestä Intimacy tavoittaa ”jotakin olennaista ihmisyydestä, sen vahvuuksista ja heikkouksista, peloista ja toiveista joiden varassa kaikki lopulta pyristelevät”.
Käännös suomeksi
Jahanbakht Tofigh

| Mitalit | Mitalit | Mitalit |  |
| --- | --- | --- | --- |
|  Jahanbakht Tofigh |  Jahanbakht Tofigh |  Jahanbakht Tofigh |  |
Maa:   Iran
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | 67 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1954 | 67 kg |  |
| Aasian kisat  | Aasian kisat  | Aasian kisat  |  |
|  Hopeaa | Tokio 1958 | 73 kg |  |
Jahanbakht Tofigh (pers. ‏توفيق جهانبخت‎, 9. helmikuuta 1931 – 1970) oli iranilainen vapaapainija, olympiamitalisti ja maailmanmestari.
67–73 kilogramman painoluokissa kilpaillut Tofigh voitti vapaapainissa olympiapronssia Helsingissä 1952, maailmanmestaruuden Tokiossa 1954 ja Aasian kisojen hopeaa Tokiossa 1958.